OpenLLM-France/wikimedia huggingface dataset:
# Jean Langlais

Jean Langlais (La Fontenelle, Ille eta Vilaine, Frantzia, 1907ko otsailaren 15a - Paris, 1991ko maiatzaren 8a) frantses musikagilea eta organista izan zen.

## Biografia

Hamar urte zituela itsu gelditu zen. 1917an Gazte Itsuen Institutu Nazionalean sartu zen, eta han organoa (André Marchalekin) eta biolina ikasi zituen. 1927an Parisko Kontserbatorioan onartu zuten, eta han, irakasle izan zituen Marcel Dupré organoan, Noël Gallon kontrapuntuan, eta Paul Dukas konposizioan. 1939. urtera arte, bestalde, inprobisazioa ikasi zuen.
Organista gisa Parisko Saint-Pierre-de-Montrougen egin zuen debuta. Ondoren, Parisko Sainte-Clotilde basilikan Ermend-Bonnalen ondorengo izan zen. Tresna horrekin lortu zuen Langlaisek, hain zuzen ere, bere karreran goreneko maila.
Hainbat bira egin zituen munduan zehar, Estatu Batuetan, batez ere. Irakasle izan zen Gazte Itsuen Institutu Nazionalean (1930-1968), eta Schola Cantorumen (1961-1976). 1988an erretiratu zen, Londresko Royal Festival Hallen errezital bat eskaini ondoren.

## Obrak

Langlais inprobisatzaile handia izan zen, eta maisutasun handiz egokitzen zizkion obrak jo behar zituen testuinguruari. Gregoriotar ondarearen alde egin zuen, liturgia berriaren kaskarkeria irizten zionaren aurrean. Horren isla da organorako idatzi zuen Sinesmenerako erregua (1970) lana. Kantatak, dozena bat meza (Meza nagusia, 1949; Missa Salve Regina, 1954), moteteak eta ganberako musika idatzi zituen. Hala ere, organorako idatzi zituen lanek eman zioten musikagile-ospea: Hiru poema ebanjeliko (1932), Bederatzi pieza (1941-1942), hiru sinfonia (1942,1977 eta 1979), hiru kontzertu organo eta orkestrarako (1949, 1961 et 1971), Frescobaldiri omenaldia (1951), American Suite (1959). Horrez gainera, oratorio bat osatu zuen, Pasioa (1957), eta suite bat biolontxelo eta orkestrarako (1936).

## Kanpo loturak

* (Ingelesez) Langlaisen tributu-webgune ofiziala
* (Frantsesez)(Ingelesez) Jean Langlaisen lagunen elkartearen webgunea

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q551533
* Multimedia: Jean Langlais / Q551533
# Jevenstedt

Jevenstedt Alemaniako udalerria da. Schleswig-Holstein estatuan kokatuta dago, [[Rendsburg-Eckernförde (barrutia)|Rendsburg-Eckernförde]] barrutian. 2014an 3.247 biztanle zituen 45,55 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q556659
* Multimedia: Jevenstedt / Q556659
# Jever

Jever Alemaniako udalerria da. Saxonia Beherea estatuan dago, [[Friesland barrutia|Friesland]] barrutian. 2014an 13.829 biztanle zituen 42,12 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q31084
* Multimedia: Jever / Q31084
# Jevgeni Mravinski

Jevgeni Aleksandrovitx Mravinski (errusieraz: Евге́ний Алекса́ндрович Мрави́нский; San Petersburgo, Errusiar Inperioa, 1903ko ekainaren 4a/maiatzaren 22a - Leningrado, Sobietar Batasuna, 1988ko urtarrilaren 19a) Errusiar orkestra-zuzendaria izan zen. Leningradeko Orkestra Filarmonikoko zuzendaria izan zen berrogeita hamar urtez.

## Biografia

Biologiako ikasketak egin zituen, baina musikaren bidea hartu zuen berehala. Enperadorearen balletean aritu zen pianista gisa, eta pantomima ere egin zuen (1921-1930). 1924. urtetik aurrera, Leningradeko Kontserbatorioan konposizioa landu zuen Vladimir Stxerbatxovekin, eta orkestra-zuzendaritza Alexandre Gaoukekin. Orkestra-zuzendari gisa 1929an egin zuen debuta. Handik bi urtera, bigarren orkestra-zuzendaria izan zen Leningradeko Operako Antzoki Akademikoan eta Leningradeko Balletean; azken horretan, 1932an izan zen zuzendari nagusi.
1937an Xostakovitxen 5. sinfoniaren lehenengo entzunaldia zuzendu zuen. Hurrengo urtean, Leningradeko Orkestra Filarmonikoko zuzendari izendatu zuten, eta bera zuzendari zela munduko talde ospetsuenetako bat bihurtu zen. Batez ere XX. mendeko klasiko handiak zuzendu bazituen ere, Txaikovski izan zen haren begikoena. Hainbat sari irabazi zituen: Stalin saria 1946an, Sobietar Batasuneko artista saria 1954an, Lenin saria 1961ean. Oso teknika zehatza zuen, eta ospetsua zen testuei zien begiruneagatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q320609
* Multimedia: Evgeniy Aleksandrovich Mravinskiy / Q320609
# Jevgeni Primakov

Jevgeni Maksimovitx Primakov (errusieraz: Евге́ний Макси́мович Примако́в; Kiev, 1929ko urriaren 29a - Mosku, 2015eko ekainaren 26a) errusiar politikari eta diplomazialaria izan zen. 1998tik 1999ra Errusiako lehen ministroa izan zen.
Bere gurasoak juduak ziren eta Finkelstein abizena aldatu eta Primakov jarri zuten. Jevgeni Moskuko Ekialdeko Ikasketen Institutuan hezi zen. Irrati sobietarrean lan egin zuen, baita Ekialde Ertaineko Pravda egunkariko berriemaile lanetan ere. KGBrako ere lan egin zuen.
SESBeko Zientzien Akademiako kide izan zen. 1989an Batasuneko Sobietaren presidentea izan zen eta 1990etik 1991ra Sobietar Batasuneko Presidentetza Kontseiluko kidea.
1991tik 1996ra, kanpoko espioitzaren burua izan zen. 1996tik 1997ra Errusiako Kanpo Harremanetarako ministroa izan zen. NATOren hedapenaren aurka agertu zen eta multilateralismoa sustatu zuen.
Boris Jeltsinek lehen ministro izendatu zuen 1998ko irailean. Bere agintaldian, NATOk Jugoslaviako bonbardaketa egin zuen. Jeltsinek 1999ko maiatzean kendu zuen kargutik, nahiz eta oso ospetsua izan.
2003an Vladimir Putinen mandatari berezia izan zen Irakera. Saddam Hussein bere armamentua entregatzeko konbentzitzen saiatu zen, baina ez zuen arrakastarik izan.

## Lanak

* «Страны Аравии и колониализм» (1956);
* «Международные конфликты шестидесятых и семидесятых годов» (1972, в соавт.);
* «Египет: время президента Насера» (1974, 2-е изд. 1981; в соавт. с И. П. Беляевым);
* «Ближний Восток: пять путей к миру» (1974);
* «Энергетический кризис: подход советских учёных» (1974);
* «Энергетический кризис в капиталистическом мире» (1975, редактор);
* «Анатомия ближневосточного конфликта» (1978);
* «Новые явления в энергетике капиталистического мира» (1979);
* «Восток после краха колониальной системы» (1982);
* «Восток: рубеж 80-х» (1983);
* «История одного сговора: ближневосточная политика США в 70-е — нач. 80-х гг.» (1985);
* «Очерки истории российской внешней разведки» (в 6 тт, 1996);
* «Годы в большой политике» (1999);
* «Восемь месяцев плюс…» (2001);
* «Мир после 11 сентября» (2002);
* «Конфиденциально: Ближний Восток на сцене и за кулисами» (2006, 2-е изд. 2012);
* «Минное поле политики» (2006);
* «Мир без России? К чему ведёт политическая близорукость» (2009);
* «Мысли вслух». М.: Российская газета, 2011. 207 с., 15 000 экз., ISBN 978-5-905308-03-1;
* «Россия. Надежды и тревоги». М.: Центрполиграф, 2015., ISBN 978-5-227-05735-8;
* «Встречи на перекрёстках». М.: Центрполиграф, 2015. 607 с., ISBN 978-5-227-05739-6;
* «Ближний Восток на сцене и за кулисами. Конфиденциально». М.: Центрполиграф, 2016. 415 стр., ISBN 978-5-227-05792-1.

## Kanpo estekak

* Datuak: Q270529
* Multimedia: Yevgeny Primakov / Q270529
# Johannes Akkerhaugen

Johannes Akkerhaugen (Sauherad, 1939ko abuztuaren 11) arkularia da. Norvegia ordezkatu zuen 1972ko Udako Olinpiar Jokoetan.

## Erreferentziak

* ↑ Johs Akkerhaugen
* ↑ Johannes AKKERHAUGEN

## Kanpo estekak

* Datuak: Q1517686
# Johannes Diderik van der Waals

Johannes Diderik van der Waals (Leiden, 1837ko azaroaren 23a - Amsterdam, 1923ko martxoaren 8a) herbeheretar fisikaria izan zen.
Gas eta likidoen egoeraren ekuazioan egindako lanagatik da ospetsua, eta horregatik 1910ean Fisikako Nobel saria irabazi zuen. Van der Waals izan zen molekulen bolumena eta molekulen arteko indarrak kontuan hartzeko beharraz ohartu zen lehena (Van der Waalsen indarrak, ezagutzen diren bezala eta molekulan karga positibo eta negatiboen banaketan jatorria dutenak), gas eta likidoen presio, bolumen eta tenperaturaren arteko erlazioa ezarriz.
Disoziazio elektrolitikoari buruz, kapilaritatearen teoria termodinamikoari buruz eta fluidoen estatikari buruz ere ikertu zuen.
* Datuak: Q131721
* Multimedia: Johannes Diderik van der Waals / Q131721
# Johanna Nichols

Johanna Nichols (Iowa City, Iowa, AEB, 1945) hizkuntzalaria da eta Kaliforniako Unibertsitateko Hizkuntza eta Literatura Eslaviarren Departamentuko irakasle emeritua. Hizkuntzalaritzan doktoratu zen Kaliforniako Unibertsitatean, Berkeleyn, 1973an, "The Balto-Slavic predicate instrumental: a problem in diachronic syntax." izeneko tesiarekin.
Bere ikerketa-interesak hauek dira: eslaviar hizkuntzak, Eurasiako iparraldeko historiaurre linguistikoa, hizkuntza-tipologia, historiaurre linguistiko oro har, eta Kaukasoko hizkuntzak, bereziki txetxenera eta inguxera. Funtsezko ekarpenak egin ditu arlo horietan, eta bere lanik ezagunena da Linguistic Diversity in Space and Time (Chicago, 1992). Festschrift bat idatzi zen bere omenez, 2013an argitaratu zen: Language Typology and Historical Contingency: In honor of Johanna Nichols.

## Liburuak

* Predicate Nominals: A Partial Surface Syntax of Russian. Berkeley: University of California Press, 1981. ISBN 0-520-09626-6.
* Grammar Inside and Outside the Clause: Some Approaches to Theory from the Field. Edited by Johanna Nichols and Anthony C. Woodbury. Cambridge [Cambridgeshire]; New York: Cambridge University Press, 1985. ISBN 0-521-26617-3.
* Evidentiality: The Linguistic Coding of Epistemology. Edited by Wallace Chafe and Johanna Nichols. Norwood, N.J.: Ablex Pub. Corp., 1986. ISBN 0-89391-203-4
* Linguistic Diversity in Space and Time. Chicago: University of Chicago Press, 1992. ISBN 0-226-58056-3.
* Sound Symbolism. Edited by Leanne Hinton, Johanna Nichols, and John J. Ohala. Cambridge [England]; New York, NY: Cambridge University Press, 1994. ISBN 0-521-45219-8.
* Chechen–English and English–Chechen Dictionary / Noxchiin–ingals, ingals–noxchiin deshnizhaina. London; New York: Routledge Curzon, 2004. ISBN 978-0-203-56517-9. Johanna Nichols, Ronald L. Sprouse, and Arbi Vagapov.
* Ingush Grammar. Berkeley: University of California Press, 2010. ISBN 0-520-09877-3.

## Erreferentziak

* Artikulu hau, osorik edo zatiren batean, ingelesezko wikipediako «Johanna Nichols» artikulutik itzulia izan da, 2021-03-31 data duen 1015206499 bertsioa oinarritzat hartuta. Sartze-datarik ez duten erreferentziak, edo 2021-03-31 baino lehenago datatuak, jatorrizko artikulutik ekarri dira itzulpenarekin batera.
* ↑ «Johanna Nichols, Ph.D.» www.wiko-berlin.de.
* ↑ «UC Berkeley Linguistics PhD dissertations» lx.berkeley.edu.
* ↑ «Science Notes 1999—Echoes from the Past» sciencenotes.ucsc.edu.
* ↑ Alan, Bickel, Balthasar|Grenoble, Lenore A.|Peterson, David A.|Timberlake. «Language Typology and Historical Contingency: In honor of Johanna Nichols | Edited by Balthasar Bickel, Lenore A. Grenoble, David A. Peterson and Alan Timberlake» benjamins.com.

## Kanpo estekak

* Datuak: Q11727799
# Johanne Cathrine Krebs

Johanne Cathrine Krebs (Byrum, Danimarka, 1848 – Kopenhage, 1924ko apirilaren 1a) daniar margolaria eta emakumearen eskubideen aldeko aktibista izan zen. Bere erretratu-pinturagatik ezaguna izan zen. Danimarkako Arte Ederren Errege Akademiako emakumeen sailean aktiboki parte hartu zuen.

## Biografia

Byrumen jaio zen, Danimarkan. Aita Peter Christian Skovgaard (1817-1875) eta Johan Thomas Lundbye (1818-1848) margolarien laguna zen, eta horrek pinturarekiko interesa piztu zionn. 1869 eta 1871 artean P. C. Skovgaard-eko ikasle bihurtu zen. Garai hartan ezin izan zuen Danimarkako Arte Ederren Errege Akademian (Kongelige Danske Kunstakademi) izena eman.
1888ko hasieran, Danimarkako Politiken egunkarirako artikulu bat idatzi zuen, non esaten zuen Danimarkako Emakumeen Elkarteko Emakumeentzako Eskolak (Tegneskolen for Kvinders), lehendik zegoenak eta izaera pribatukoak, ez zuela ordezkatzen Danimarkako Arte Ederren Errege Akademian emakumeak onartzea.
1888. urtearen amaieran, Arte Akademiako Emakumeentzako Arte Eskola ireki zen (Kunstakademiets Kunstskole Kvinderrentzat), eta, horri esker, emakumeek Akademian ikasi ahal izan zuten. Augusta Dohlmannekin (1847-1914) batera mugimendu horretako buruzagitzat jo zen. 1888tik 1908ra eskolako ikuskatzaile-kargua bete zuen.
1880tik 1895era, Charlottenborgen Udaberriko Erakusketan erakutsi zuen. 1891tik 1924ra, Erakusketa Librean (Den Frie Udstilling) erakutsi zuen, eta haren sortzaileetako bat izan zen.
Bere lana erakutsi zuen Arte Ederren Jauregian 1893ko Munduko Kolonbia Erakusketan, Chicagon, Illinoisen, eta 1900ean Parisko Erakusketa Unibertsalean, brontzezko domina jaso baitzuen.

## Heriotza

1924ko apirilaren 1ean hil zen Kopenhagen.

## Erreferentziak

* ↑ Kirsten Olesen. Johanne Krebs. Kunstindeks Danmark & Weilbach Kunstnerleksikon.
* 1 2 3 4 5 Sørensen, Hanne Flohr. «Johanne Krebs (1848 - 1924)» Dansk Biografisk Leksikon.
* ↑ Nina Dahlmann Olsen. P. C. Skovgaard. Kunstindeks Danmark & Weilbach Kunstnerleksikon.
* ↑ Jakob Ingemann Parby. Tegneskolen for Kvinders. kulturarv.dk.
* ↑ Lisbet A. Lund. «Augusta Dohlmann (1847-1914)» Dansk Kvindebiografisk Leksikon.
* ↑ Scavenius, Bente. «Den Frie Udstilling» Den Store Danske.
* ↑ Nichols, K. L.. Women's Art at the World's Columbian Fair & Exposition, Chicago 1893. .

## Kanpo estekak

* Datuak: Q12320032
* Multimedia: Johanne Krebs / Q12320032
# Johanna ekaitza

Johanna :
| Data |||
| Sortua: | 2008ko martxoaren 8a | 2008ko martxoaren 8a |
| Uxatua: | 2008ko martxoaren 14a | 2008ko martxoaren 14a |
| Haize boladarik indartsuena: | | |
| Presiorik baxuena: | 945,0mb | 945,0mb |
| Kalteturiko herrialdeak |||
| Espainia | Euskal Herria | Frantzia |
| Alemania | Suitza | Belgika |
| Herbehereak | Erresuma Batua | Irlanda |
| Kalteak |||
| Hildakoak: | | |
Johanna ekaitza edo zikloia 2008ko martxoaren 8an Ozeano Atlantikoan sortu eta mendebaldeko Europan kalte material handiak eragin zituen behe presio gune indartsua izan zen. 200 Km/h-ko haize-boladak eragin zituen.

## Eragina Euskal Herrian

Johanna ekaitzak 120 kilometro orduko haizea eragin zuen Euskal Herriko gune altuetan, horrez gain, Donostiako Parte Zaharrean eta Paseo Berrian eta Zarauzko malekoian kalte handiak eragin zituen.
Bermeon itsasoak hilabete batzuk lehenago itsasoak kaltetutako kaiaren beste zati bat eraman zuen. Bilboko portua erabat itxi zen eta petroliontzi eta kargaontzi handiek kanpoaldean itxaron behar izan zuten, eguraldia hobetu arte.

## Ikus, gainera

* Europako haize ekaitz
* Euskal Herriko gertakari meteorologikoak

## Erreferentziak

* ↑ Frei Universität Berlinek jarritako izena.

## Kanpo estekak

* (Gaztelaniaz) Itsaso zakarraren eragina Zarauzko malekoian.
* Bilboko porturako sarrera nola zegoen erakusten duen bideoa.
* Datuak: Q12260458
# Johanne Andersen

Johanne Hermansen Andersen (Virket, 1913ko irailaren 11 – Nykøbing Falster, 1999ko irailaren 30a) daniar apaiz luterotarra izan zen. 1947an Danimarkako Elizak emakumeen ordenazioa baimendu zuen, eta hurrengo urtean, Edith Brenneche Petersen eta Ruth Vermehrenekin batera, Hans Øllgaard apezpikuak ordenatu zuen Odenseko katedralean. Horrela, Danimarka emakume apaizak zituen munduko lehen herrialde bihurtu zen.

## Bizitza

Lars Peter Andersen eta Anna Hermansenen alaba, 1913ko irailaren 11n jaio zen Falster uharteko Virket herrixkan. Gaztea zela, negua pasa zuen Askov Højskolen, Grundtvigian ikastetxean. Gero teologia ikasi zuen Kopenhageko Unibertsitatean. Ikasle zela, emakumeak apaiz ordenatzeko baimena emango zituen lege aldaketak eskatzen hasi zen.
Danimarkako Emakumeen Elkarteko kidea, artikulu bat argitaratu zuen Kvinden og Samfundet aldizkarian, emakume apaizak onartzeko eskatuz. 1945ean graduatu zen eta Uppsalako Unibertsitatean ikasketak jarraitu zituen. 1946ko udan Askovs Højskolen irakasten ari zela, Nørre Ørslev elizan apaiz izatera gonbidatu zuten. Mads Peter Schmidt lehengo parrokoa erretiro-adinera hurbiltzen ari zela konturatuta, 1946ko urrian, parrokiako kontseiluak Andersen parrokoa izan behar zela erabaki zuen. 1947an Schmidten laguntzaile izendatu zuten.
Nørre Ørslev parrokiako kontseiluaren presioaren ondorioz, Rigsdagek emakumeak ordenatzeko aukera ematen zuen legedia onartu zuen. 1948an, Hans Øllgaard apezpikuak Andersen ordenatu zuen Edith Brenneche Petersen eta Ruth Vermehrenekin batera. Urte berean, Johanne Andersen ofizialki izendatu zuten Nørre Ørslev elizako parroko kargurako. Andersen Danimarkako lehen emakume parroko bihurtu zen.
1957an, Kopenhageko Vigerslev elizako apaiz izendatu zuten. 1965ean, Kopenhagen sortu berri den Margarethe elizako parroko izendatu zuten.
1975ean erretiroa hartu zuen eta Falster uhartera itzuli zen. Nykøbing Falsterren hil zen 1999ko irailaren 30an.

## Erreferentziak

* ↑ (Danieraz) Lauritsen, Thorsten Asbjørn. «Sådan fik vi kvindelige præster» Kristeligt Dagblad 2008-04-28 (Noiz kontsultatua: 2008-04-28).
* 1 2 3 4 5 (Danieraz) «Johanne Andersen (1913 - 1999)» Kvinfo (Noiz kontsultatua: 2018-11-02).
* 1 2 (Danieraz) Ottesen Hansen, Doris. (1984). Johanne Andersen. Gyldendal: Dansk Biografisk Leksikon (Noiz kontsultatua: 2018-11-02).

## Kanpo estekak

* Datuak: Q12320025
# Johanne Defay

Johanne Defay (1993ko azaroaren 19a) frantziar surflari profesionala da. Le Puy-en-Velayn jaio zen, Auvernia eskualdean, Frantzian. 2024ko Udako Olinpiar Jokoetan brontzea irabazi zuen.
Munduko Surf Ligako bost txapelketa irabazi ditu, Vans US Open of Surfing 2015ean, Fijin Women's Pro 2016, Uluwatu CT 2018, Jeep Surf Ranch Pro 2021 eta Quiksilver/ROXY Pro G-Land 2022.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Shortboard |
| World Games ||||
| Urtea | Lekua | Domina | Proba |
| 2017 | Biarritz | 01 ! | Taldeka |
| 2017 | Biarritz | 02 ! | Banaka |
| 2023 | La Libertad | 02 ! | Taldeka |
| 2023 | La Libertad | 03 ! | Banaka |
| 2024 | Arecibo | 02 ! | Taldeka |
| 2024 | Arecibo | 03 ! | Banaka |

## Erreferentziak

* ↑ (Ingelesez) Boxscore World Sportswire. (21 June 2021). Johanne Defay and Filipe Toledo Win Jeep Surf Ranch Pro presented by Adobe. boxscorenews.com.

## Kanpo estekak

* Datuak: Q16646006
* Multimedia: Johanne Defay / Q16646006
# John Irving

John Irving (Exeter, New Hampshire, Ameriketako Estatu Batuak, 1942ko martxoaren 2a) ingelesezko idazlea da.

## Bizitza

Pittsburgheko, Vienako eta New Hampshireko unibertsitateetan egin zituen ikasketak. 1967an Mount Holyokeko Unibertsitatean hasi zen lanean, Ingeleseko sailean, eta handik bi urtera argitaratu zuen bere lehen nobela, Setting Free the Bears (1969, Aska ditzagun hartzak). Ondoren The Water-Method Man (1972, Uraren metodoa erabiltzen zuen gizona) eta The 158-Pound Marriage (1974, 158 liberako ezkontza) kaleratu zituen. 1978ko The World According to Garp (Mundua Garpen arabera) nobelak sekulako arrakasta izan zuen, eta unibertsitateko lana utzi eta literaturari eskaini ahal izan zion bere denbora guztia. Nobela hori Liburuaren Sari Nazionalerako izendatua izan zen, bai eta Kritikarien Elkartearen Liburuaren Sari Nazionalerako ere.
Harrezkero beste zenbait nobela argitaratu ditu: The Hotel New Hampshire (1981, New Hampshire Hotela, 1982an film bat egiteko erabili zena), The Cider House Rules (1985, Sagardoaren etxeko arauak, hori ere zinemara eramana), A Prayer for Owen Meany (1989, Owen Meanyren aldeko otoitza), A Son of the Circus (1994, Zirkuko semea), A Widow for One Year (1998, Urtebeteko alarguna). Trying to Save Peggy Sneed liburuak (1993, Peggy Sneed salbatu nahian), oroitzapenak, kontakizunak eta literaturari buruzko saiakerak biltzen ditu.

## Bibliografia

* Setting Free the Bears (1968)
* The Water-Method Man (1972)
* The 158-Pound Marriage (1974)
* The World According to Garp (1978)
* The Hotel New Hampshire (1981)
* The Cider House Rules (1985)
* A Prayer for Owen Meany ) (1989)
* Trying to Save Piggy Sneed
* A Son of the Circus (1994)
* A Widow for One Year (1998)
* My Movie Business (2000)
* The Fourth Hand (2001)
* The Imaginary Girlfriend (2002)
* A Sound Like Someone Trying Not to Make a Sound (2004)
* Until I Find You (2005)
* Last Night in Twisted River (2010)
* In One Person (2012)
* Avenue of Mysteries (2015)
* The Last Chairlift (2022)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q310379
* Multimedia: John Irving / Q310379
# John James Osborne

John James Osborne (1929ko abenduaren 12a, Londres – 1994ko abenduaren 24a, Clun, Shropshire) ingeles antzerkigile eta aktore bat izan zen. Antzezle izan zen idazten hasi aurretik; haren lehenengo antzerki-lanak, Look Back in Anger (1956, Haserre atzera begira), gizartea gogor kritikatzen zuen. Arrakasta handia izan zuen, eta garai hartako idazle gazte batzuek osatu zuten Angry Young Men (Gazte haserretuak) taldearen aitzindaria izan zen. Haren lan batzuk: The Entertainer (1957), 1960ean zinemara egokitu zuena, Luther (1961), Inadmissible Evidence (1963, Aztarren onartezina), Get Carter (1971, Atzeman Carter), Time Present(1968), Flash Gordon (1980), A Better Class of Person (1981, Pertsona egokiagoa).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q313841
* Multimedia: John Osborne / Q313841
# John Jellicoe

John Rushworth Jellicoe, Jellicoeko 1. Kondea, GCB, OM, GCVO, SGM, DL (1859ko abenduaren 5a - 1935eko azaroaren 20a) Errege Armadako flota almirantea zen. Anglo-Egiptoar Gerran eta Boxerren matxinadan parte hartu zuen eta Ontzidi Handia agindu zuen Lehen Mundu Gerrako Jutlandiako guduan, 1916ko maiatzean. Gudu hartan flotaren kudeaketa polemikoa izan zen. Jellicoek ez zuen akats larririk egin, eta Alemaniako Hochseeflotte portura erretiratu zen, porrota Britainia Handiarentzat hondamendia izango litzatekeen une batean, baina iritzi publikoa etsiarazi egin zen, Royal Navyk garaipen erabakigarririk lortu ez zuelako. Jellicoek, gero, Itsasoko Lehen Lord kargua hartu zuen, Almirantetzaren Itsas Estatu Nagusiaren zabalkuntza eta konboien sarrera gainbegiratuz, baina 1917an ordeztu zuten. Zeelanda Berriko gobernadore nagusia ere izan zen 1920ko hamarkadaren hasieran, Antartikako Ross dependentziara herrialde horretako legedia zabalduz.

## Erreferentziak

* ↑ (Ingelesez) «BBC - History - Historic Figures: Admiral John Jellicoe (1859 - 1935)» www.bbc.co.uk (Noiz kontsultatua: 2023-07-11).

## Kanpo estekak

* Datuak: Q335028
* Multimedia: John Jellicoe / Q335028
# John Jenkins

John Logan Jenkins III (Hendersonville, Tennessee, 1991ko martxoaren 6a -) estatubatuar saskibaloi jokalaria da, egun ACBko Bilbao Basket taldean dabilena.

## Taldeak

* →Bakersfield Jam (2012-2013)
* → Fort Wayne Mad Ants (2014)
* Atlanta Hawks (2012-2014)
* → Idaho Stampede (2015)
* Dallas Mavericks (2015)
* Phoenix Suns (2015-2016)
* Westchester Knicks (2017)
* San Pablo Burgos (2017-2018)
* Westchester Knicks (2018-2019)
* Washington Wizards (2018)
* →Capital City Go-Go (2019)
* New York Knicks (2019)
* Jiangsu Dragons (2020)
* Hapoel Eilat (2020)
* Bilbao Basket (2020-)

## Erreferentziak

* ↑ (Gaztelaniaz) sportando.basketball Bilbao Basket sign John Jenkins
* Datuak: Q1000791
# John John Florence

John Alexander Florence (Honolulu, 1992ko urriaren 18a) hawaiiar surflaria da.
Amak surfean irakatsi zion Johni. Hamahiru urterekin, Hawaiiko olatu handien proba hirukoitzean lehiatu zuen gazteena izan zen. 2011n hasi zen surfeko munduko txapelketan lehiatzen, eta txapeldun izan zen 2016an, 2017an eta 2024an.
Talde estatubatuarreko kide izan zen 2020ko eta 2024ko Udako Olinpiar Jokoetan.
* Datuak: Q1700634
* Multimedia: John John Florence / Q1700634